**Домашна работа по Български език – 5 А клас – 12,13 седмица**

1. Урок –Правопис и правоговор на думата в зависимост от нейния морфемен строеж –стр.48-49. **Прочетете урока, моля.**
2. **Изпълнете всички упражнения на стр. 26 от Учебната тетрадка**

**Домашна работа по Литература – 5 А клас – 12,13 седмица**

Прочетете 2 приказки за Хитър Петър и преразкажете(без пряка реч) едната от тях.

Използвайте следния линк, ако се затрудните при намирането на приказки за Хитър Петър <http://hitarpetar.linksbg.com/>

**Домашна работа по** География и икономика – 5 А клас – 12,13 седмица

**Климат на България**

**Климатът е** **многогодишен режим на** **времето на дадена територия**



 

 България като част от Европа, разположена в нейната югоизточна част и в източната част на   Балканския  полуостров, попада  в сферата на проявление на два климатични пояса - на умерения, и на средиземноморския, както и на прехода между тези два климатични пояса.





**Релефът** е силно въздействащ фактор върху климата на България. **Той влияе чрез промяна на количеството слънчева радиация, която получава земната повърхност и затоплянето на приземния слой въздух.**

Релефът влияе предимно с надморската височина.

Закономерността е, че с повишаване на надморската височина се понижават температурите на въздуха и атмосферното налягане. Във височина се увеличава количеството на валежите и продължителността на задържане **на снежната покривка. Тя обикновено се задържа от няколко дни до един месец в равнинните и низинните места и до 8 месеца във високата част на планините. Ветровете в планините са по-силни и с по-често проявление.**

Изпъкналите земни форми, **оказват влияние върху температурните условия и разпределението на количеството на валежите. Изпъкналите форми на релефа влияят и върху посоката и скоростта на ветровете.** Особено характерно е влиянието на планините и най-вече на Стара планина. Всъщност тя изпълнява ролята на климатична граница. Зимно време прегражда пътя на студените въздушни маси на юг, както и на по-топлите средиземноморски въздушни маси на север. Често пъти времето от двете й страни (северна и южна) е различно. По северните склонове се образуват фьонови ветрове, а по южните бораподобни и т.н. Подобно влияние върху климата оказват и Осогово, Рила, Родопи и др.